benxh/qysh-me-shqip-scrape-dataset huggingface dataset:
Qysh me ditë më tepër rreth dua.com dhe aplikacionit të saj?


				
			Marrim shpesh kërkesa nga përdorues të ndryshëm të aplikacioni të cilët duan me dit më tepër rreth dua.com dhe aplikacionit të saj. Në raste të tilla ne i udhëzojmë të ndjekin rrjetet tona sociale ose të lexojnë në blogun tonë. Megjithatë, jo të gjithë janë të qartë se ku t’i gjejnë këto gjëra. 
Ndaj më poshtë do t’ju listoj liqent përkatëse se ku të mësoni më tepër rreth nesh. Ja ku të kërkoni për me dit më tepër rreth dua.com dhe aplikacionit të saj.
Të gjitha intervistat mediatike të themeluesit të dua.com dhe jo vetem i gjeni ketu – > Dua Media
Rrjetet sociale
Facebook dua.com + qysh.me – https://www.facebook.com/QyshMeDua
Instagram i dua_com  -> https://www.instagram.com/dua_com/
Websit-i Zyrtar -> https://www.dua.com/
Blogjet e dua.com
Këtu mund të lexoni artikuj nga më të ndryshëm dhe tema nga më të shumëllojshmet. 
Dua Blog – Lexoni tema nga rubrika të ndryshme me tema nga më interesantet
Qysh.me Blog – Lexoni dhe mësoni qysh me bo gjithçka
Poezi Dashurie – Lexoni poezi dashurie nga më të bukurat dhe dedikojani partnerit/res suaj
Ku mund të porosisni dua merch?
Dua Marcetplace
Këtu mund të porosisni gjëra nga më të ndryshmet dhe të blini produket të bëra nga shqiptarët per shqiptarët. Dua Marcetplace sapo është hapur dhe ju ofron shumëllojshmëri mallrash tradicional.
Artikujt që mund t’ju ndihmojnë të kuptoni më tëpër rreth aplikacionit!
Qysh me plotesu profilin me update-in e ri te dua.com?
Qysh me kriju nje profil atraktiv ne dua.com?
Qysh me perdor filtrat e aplikacionit dua.com per te gjetur match-in tuaj perfekt?
Qysh me dit se çfare eshte veçoria e aplikacionit te dua.com Change Location dhe si funksionon?
Ku të lexoni statistika apo të dhëna interesante rreth dua.com?
Statistikat interesante te perdorueseve te aplikacionit te dua.com 
Ja si gjeta dashurine e jetes time ne dua.com! 
Te dhena interesante per aplikacionin e dua,com
Dua solution – platforma per te cilen po interesohen shtete nga e gjithe bota
Nderkombetarizohet dua.com permes dua solution – shkon ne Runami 
Ku të na kontaktoni?
Na shkruani për çdo kërkesë, sugjerim, ankesë, informacion të mëtejshëm, apo edhe për të ndarë me ne historitë tuaja tek adresa e postës elektronike: support@dua.com
Qysh me kriju nje buxhet per udhetim?


				
			Qysh me kriju nje buxhet per udhetim? A dini të bëni buxhet për udhëtim? Ndonjëherë kjo mund të duket e thjeshtë, megjithatë, kërkon planifikim dhe përgatitje të gjatë. Pastaj nuk bën që të ngeleni pa lekë në mes të rrugës.

Hapat që duhet ti ndjekni për me kriju nje buxhet per udhetim:

Kurseni para pak kohë para se të filloni udhëtimin
Shtoni buxhetin tuaj të udhëtimit duke vendosur anash aq para sa mundeni gjatë kohës që përgatiteni për udhëtim.
Llogarisni në sasinë e parave që do të shpenzoni, sa ju duhet për të arritur në destinacionin tuaj, dhe kthimin në shtëpi.
Konsideroni shpezimet e hotelit, fjetjes, dhe mëngjesit në lokacionen e cilitdo vend që të gjindeni duke përgatit.
Edhe nëse hoteli juaj në ato shpenzime mbulon mëngjesin, drekën dhe darkën, nëse ju dëshironi të shetisni në qytete të ndryshme për të parë vendin atëherë do t’ju duhen para më tepër për të ngrënë jashtë hotelit.
Vendosni se sa para dëshironi të shpenzoni për argëtim ne buxhet për udhëtim
Qysh me përgatit troftë në tavë me arra?


				
			Këtë radhë ju sjellim recetën për troftë në tavë. Në vetëm pak minuta mund të shërbeni një pjatë shumë të shijshme. Peshku është gatimi perfekt për tani në verë. Jo vetëm që nuk është i rëndë sa mishrat e tjerë, por është edhe shumë i pasur me lëndë ushqyese. Prandaj ne po ju rekomandojmë këtë recetë që do t\’ju bëjë t\’i lëpini gishtat. Mos e lini pa e provuar sepse shija është e jashtëzakonshme! Në anën tjetër edhe përgatitja është mjaftë e lehtë, edhe nëse ju nuk jeni ekspert i peshkut.

Përbërësit për troftë në tavë

1 kg troftë;
150 g arra;
1 qepë;
1 lugë spec i kuq i bluar;
vaj;
kripë,
piper i zi i bluar.

Përgatitja
Së pari, për të përgatitur troftë në furrë grijeni qepën imët dhe fërgojeni në tigan në vaj të nxehtë. Pastaj shtypniarrat  në havan apo grini imët. Kur qepa të zbutet në tigan shtoni arrat, pastaj specin e bluar dhe përzieni. Përzini mirë deri sa të krijohet një masë homogjene. Pasi që qepa fërgohet, hiqeni tiganin nga furra. Enën rezistuese ndaj zjarrit spërkateni me vaj. Në anën tjetër troftën mbusheni me fill nga tigani dhe radhisni peshkun në enën rezistuese ndaj zjarrit. Fillin e mbetur zbrazeni mbi troftë dhe spërkateni me vaj. Troftën në tavë piqni 60 minuta në furrë të nxehur në 200 gradë Celsius. Shërbejeni të nxehtë me sallatë të gjelbër dhe domate. kjo recetë është e përshtatshme për dreka apo edhe për darka. Atë mund ta shërbeni për miq e musafirë lirsht, sepese është një recetë që nuk haset shpesh. Ju bëftë mirë!
Menaxhimi i parave ne martese


				
			Menaxhimi i parave është sfidë për të gjithë. Kjo sfidë bëhet edhe më e madhe në martesë ose në bashkëjetës. Sidomos në fillim të saj kur nis ndërtimi i jetës së përbashkët.
Mirëpo çfarë mund të bëjmë që të shmangim konfliktet për këtë pjesë? Gjërat bëhen më të vështira nëse deri në atë moment keni jetuar i vetëm dhe s’e keni ndarë buxhetin me dikë. Megjithatë edhe për këtë problem ne ju ofrojmë disa zgjidhje praktike që i kanë dhënë ekspertët. Besojmë se do të ju ndihmojnë.
Bisedoni sa më parë për këtë çështje
Kur flasim për financat me partnerin tuaj, mbani mend se paratë janë një simbol. Një mjet dhe një metaforë. Mos e merrni këtë çështje të parave aq fjalë për fjalë sa të mos jeni në gjendje të hapni me të zemrën dhe mendjen tuaj.
Asesi nuk duhet të jeni mospërfillës për një bisedë më të thelluar me partnerin tuaj për këtë temë. Ju duhet të ndiheni të lirë të flisni me partnerin se si ka ecur jeta juaj finaciare deri në këtë pikë. Të tregoni lirshëm se sa keni  qenë në gjendje të fitoni dhe të kurseni deri tash.
Gjithashtu është e rëndësishme të dëgjoni rrëfimin e partnerit tuaj. Të dini detajisht gjendjen e tij financiare. Borgjet e mundshme dhe planet që ata i kanë në mendje për të ardhmen tuaj gjithashtu.
Ne sygjerojmë një buxhet të përbashkët
Për çdo familje ne sygjerojmë një buxhet të përbashkët. Do të funksionin më mirë kështu se sa nëse mbani buxhet individual sikur kur ishit beqar. Menaxhimi i parave duhet të bëhet nga të dytë. Përpiquni që problemet  e mundshme financiare mos të ju largojnë me njëri-tjetrit. Mirëpo gjeni anën pozitive në çdo aspekt të marteses dhe bashkëjetesës tuaj. Edhe kur bëhet fjalë për financat.
Njëri duhet të jetë ekonomisti
Nëse po krijoni një familje se bashku është e rëndësishme të dihet se cili prej jush është ‘menaxheri i parave’. Nayrisht kur e themi këtë në asnjë moment nuk nënkuptojmë që një person të këtë kontrollin total mbi to. Mirëpo mendojeni familjen si një ndërrmarrje të vogël. Edhe ajo ka nevojë për një ‘zyre të financave’ që kujdeset për mbarvajtjen e t gjitha shpenzimeve financiare. Kjo arrihet me mirëkuptim mes jush.
Bëni një plan
Planet ju lehtësojnë punën shumë. Kur të dini se sa para keni ne dispozicion gjatë muajit krijoni një plan se sa prej tyre do t’i kurseni dhe si do t’i shpenzoni të tjerat. Madje nëse të ardhurat janë të njëta çdo muaj ky plan do të ju shërbejë si shabllon dhe mund ta përdorni secilin muaj. Nëse është nevoja mund të bëni edhe disa ndërrime të vogla. Kësisoj do të jeni më të qetë sepse do ta dini si po shpenzohen paratë tuaja. Praktikojeni patjetër!
Qysh me përgatitë kifle me djathë apo me mbushje të tjera?


				
			Kifle me djathë, një nga ato gatime që jo vetëm janë të adhurueshme, por të shijojnë në maksimum. Sot ju kemi sjellë recetën e tyre, megjithatë, mund të zgjidhni tua bëni mbushjen edhe me çokollatë apo reçel.
Përbërësit për kifle me djathë:

1 kg miell,
20 gr maja,
1 luge krip,
500 ml qumësht,
100 ml vaj,
500 gr djathë,
125 gr margarinë,
1 luge e vogle Krip,
200 ml ajkë,
2 vezë susam.

Përgatitja:
Ne nje ene hedhim qumeshtin e vaket, shtojme vajin dhe kripen. Pastja hedhim majan dhe shtojme miell gradualisht. Ndersa shtojme miellin e trazojme me kujdes derisa te behet nje brume homgjen dhe i bute. Brumin e mbulojme dhe e leme te pushoje per 20 minuta. Pastaj e marrin brumin brumin dhe e vendosim ne tavolinen e sperkatur me miell. beni nje topth te madh dhe hollojeni ne nje pete te madhe ne forme drejkendshi.
Margarien e shkrire e perziejme me djath dhe i shtojme kripen (nese djathi nuk eshte i kriposur). Me kete perzierje lyejme gjysmen e petes me gjysmen e mbushjes. Pastaj palosim peten, lyejme edhe  gjysmen tjeter te mbushjes dhe e palosim serish. Me pas e presim ne shirita 2-3 cm gjeresi sipas gjatesise qe deshironi per kiflet tuaja.
Secilen nga shiritat e perdredhim duke bere keshtu nje kifle si spirale dhe radhisim ne tepsi te mbuluar me leter per pjekje. Persiper lyjme me ajken e perzier me veze dhe masen e mbushjes (te cilen e ndajme parapraksiht ne 2-3 luge te vogla). Piqeni ne 180 grade per 30-40 minuta dhe sherbejeni te ngrohta. Shoqerojini me leng portokalli ose caj te ngrohte xhinxheri. Ju befte mire!
Ushqime tradicionale


				
			Ushqime tradicionale Çka ka qëllu apo Bukë e kripë e zemër. Me këto fjalë zakonisht shqiptarët ftojnë mysafirët në sofër. Aty ku shërbehen mishi, pitja e flija.
Tradita jonë na dikton që i ftuari duhet të pritet më së miri. Megjithatë, me ndryshimin e dinamikës së jetës ka ndryshuar edhe kuzhina shqiptare. Ushqime të shpejta e të reja kanë hyrë në kuzhinat tona. Ndoshta, ju ka marr malli për disa nga ushqimet që kemi pasur dikur në tryezë, ushqime tradicionale. Ose keni një mysafir të huaj të cilit doni t’i shërbeni një drekë tradicionale. Për këtë arsye, po ju rikujtojmë disa ushqime tradicionale për të cilat me siguri ju ketë marrë malli.
Flija
Padyshim që flija është një nga ushqimet më të preferuara të shqiptarëve. Kur shqiptarët duan të nderojnë mysafirin që kanë ulur në sofër, krahas mishit shërbëjnë edhe një tepsi fli.
Mirëpo, ne nuk jemi të vetmit që e gatuajmë. Atë e gjejmë edhe në sofrën turke. Tek ky specialitet duhet të vlerësohet shumë procedura e gatimit. Edhe pse përbërja e brumit është e thjeshtë: Mjell, kripë, ujë, gjalpë e ajkë, pjekja është më e komplikuar. Vijat paralele të cilat duhet të piqen me rradhë, në rastin më të mirë me dru në saç, marrin goxha kohë. Gjithsesi, ia vlen i gjithë mundi, sidomos kur aroma e flisë pushton shtëpinë! Do t’ju lëshojë goja lëng 🤤Specat e mbushur
Duke qenë një kombinim i mishit dhe specave, kjo recetë padyshim preferohet shumë nga shqiptarët. Sidomos gjatë stinës së verës, kur është edhe sezoni i specave.
Është një nga gatimet më të vjetra e të shijshme të kuzhinës tradicionale shqiptare. Fantastike për t’u shijuar dhe  shumë të thjeshta për t’u përgatitur në shtëpi. Mishi i grirë, specat, orizi dhe erëzat janë disa nga elementet kryesore të kësaj recete.
Një gjellë e ngjashme që përgatitet me thuajse të njëjtën mbushje janë edhe patëllxhanet e mbushura, ku orizi zvendësohet me copëzat e prera të patëllxhanit. 🤭Perpeqi
Prej shumë llojeve të piteve, në këtë artikull zgjodhëm t’ju prezantojmë përpeqin. Jo vetëm për arsye se është një gatim më i lehtë se flija, por edhe sepse është tejet i shijshëm.
Përgatitet me djath të grirë, vezë, ajkë dhe margarinë. Zgjidhet një petë e vetme e madhe vendoset në tepsi për pjekje ku i hudhet masa e përgatitur. Disa me shaka madje e quajnë edhe “pica shqiptare”! Është më tepër se e shijshme, ne ju këshillojmë ta provoni ose ta gatuani. Mund t’ua kërkoni nënave ose gjysheve tuaja dhe do lëpini gishtat, jua sigurojmë. 🤩
Lumi i Shales – bukuri qe i ngjan Tajlandes


				
			Lumi i Shales është një destinacion turistik që përshkruhet nga vizitorët si perla e bukurive të Komanit. Cilësohet edhe si Tajlanda e Shqipërisë. Që ta besoni këtë duhet të shkoni vet e të shikoni me sy aty ku Shala përqafohet me Drinin, tashmë liqeni i Komanit.

Ngjyra e kaltër e ujit dhe kthjellesia e tij është karakteristikë e këtij lumi. Shkëmbinjtë e thepisur, të veshur nga pemë e bimë të gjelbra duket sikur ngrihen drejt qiellit. Sikur e mbrojnë këtë bukuri që natyra aq bujare ka ofruar për sytë tanë.
Çfarë ofron lumi i Shalës nuk mund të përshkruhet dot me fjalë.  Për këtë arsye ju rekomandojmë të bëheni gati e të niseni drejt Shalës për të shiijuar shetitje me varka apo edhe kampingun që mund ta bëni aty.  Ne jemi të bindur se ky do të jetë një nga ato udhëtime që nuk do t’i harroni asnjëherë!
Kaltërsi që ju rrëmben
Lumi i Shales ka një gjatësi prej 37 km prej burimit në majën e Radohinës e deri në Dri.
Ai buron tek kroi i Shtrazës në krye të fshatit Theth, në rrëzë të majës së Radohinës, nga ku zbret poshtë nëpër luginë të Shalës, nga Thethi, Ndërlysa e Musha, nga Breg-Lumi tek Porta e Shalës (Gryka e Rrshqëmit), nëpër Lotaj e në luginën e Shoshit, dërisa derdhja e tij shkon në Lesniqe në Dri.
Është lumë malor me rënie mesatare 22 metra në një kilometër.
Lumi Shala dallohet me ujin e tij të kristaltë, me prurje mesatare vjetore, afro 34 m³/sek. Prurjet maksimale arrijnë në nëntor me 52m3/sek, ndërsa prurje minimale në gusht në të cilin arrin 9m³/sek.
Lumi i Shalës është i pasur me një shumëllojshmëri peshqish. Mirëpo në këtë lum mund të themi se më i përhapuri është trofta, që rritet vetëm në ujrat e ëmbla. Megjithatë, trofta nuk është i vetmi peshkë që mund të gjindet në këto ujëra. Për më shumë informata, pyesni dhe bisedoni me vendasit e atyre anëve.
Streha e princit Lekë Dukagjini te lumi i Shales
Sipas gojëdhënave, princi Lekë Dukagjini, prijësi i dytë më i rëndësishëm i shqiptarëve pas heroit Gjergj Kastriot Skënderbeu, i kaloi vitet e fundit të jetës në këtë zonë. Atje gjen edhe sot emërtime të tij, si për shembull ‘Guri i Lekës’, një pikë strategjike që sheh luginën.
Nga aty mendohet që Lekë Dukagjini ruante vendin nga ardhja e turqve.
Kurse sot aventurierët e natyrës mund të shijojnë eksplorimin e zonës me varkë, ngjitjen në majat përreth me pamje spektakolare, si dhe zhytjen në ujin e freskët të lumit të Shalës. Aty ka dhe një plazh të vogël ku mund të bësh dhe banjo dielli.
Ata më aventurierët, arrijnë të shijojnë këtë destinacion të ri duke ngulur çadrat e kampingut për një eksperiencë plotësisht individuale. Rrethuar nga majat e larta, për të cilat vendasit tregojnë legjenda mesjetare.
Nëse jeni natyrë eksploruese, te ky vend që duket si i dalë nga përrallat, ju do të zbuloni jo vetëm bukuri natyrore. Mirëpo edhe pasuri shpirtërore që do ta pasurojnë shpirtin tuaj.
Qysh me i pastru jastekët?


				
			Jastekët e gjumit duhet të pastrohen të paktën 1 herë në 3 muaj, për të larguar qelizat e lëkurës, bakteriet, dhe yndyrën që prodhon lëkura dhe koka.



1.Në lavatriqe vendosni ½ gote sodë për rroba.



2.Shtoni zbutësin për rroba.



3.Vendosni vetëm nga 1 jastëk në lavatriqe pasi të jetë shtuar soda dhe zbutësi, dhe lejoni të thahen në ambient të jashtëm para se ti përdorni përsëri.
Qysh me përgatit tortën Noiset  – ëmbëlsira më e brishtë?


				
			Qysh me përgatit tortën Noiset – ëmbëlsira më e brishtë? Nëse prisni t’ju vijnë shumë mysafirë, bëni masë të dyfishtë. Receta që do t\’ju sjellim është një recetë e shkëlqyer për këtë tortë fantastike dhe të ëmbël.
Përbërësit për kore: 

8 të bardhë të vezëve;
6 lugë sheqer;
3 lugë kakao;
200 gr lajthi.

Për mbushje: 

1 litër e gjysmë qumësht;
8 të verdhë të vezëve;
3 lugë miell;
8 lugë sheqer;
Gjysmë litri ajkë të ëmbël;
1 qese xhelatinë;
2 qese sheqer vaniljeje.


Përgatitja për tortën Noiset:
Tundni të bardhët e vezëve derisa të bëhen si borë e fortë, shtoni sheqerin dhe tundni akoma, që sheqeri tërësisht të përzihet. Shtoni kakaon dhe përzieni me garuzhdë dhe në fund përzieni lajthitë. Në tepsi qitni letër për pjekje dhe futeni tretjen në furrë në 180 gradë celsius.
Piqeni në tepsi të vogël që të mund të pritet, në mënyrë që të bëhen dy kore. Qumështin qiteni të vlojë, ndërsa para kësaj ndani aq sa t’i tundni të verdhët e vezëve dhe miellin, sheqerin dhe sheqerin e vaniljes. Kur të vlojë qumështi, në të zieni përbërësit e tundur. Kur të dendësohet lëreni që ftohet tërësisht.
Xhelatinën tundeni me pak ujë dhe lëreni të qëndrojë, pastaj shtoni në fillin e ftohur. Në fund përzieni edhe ajkën e ëmbël të tundur. Ndani fillin në dy pjesë, ashtu që për tjetrën të mbetet më shumë për dekorim sipër dhe anash. Vërejtje: Torta është ideale për ëmbëlsirë familjare apo për festë të vogël, nëse prisni t’ju vijnë shumë njerëz, bëni sasi dyfish, sepse nuk do të bëhet shumë e madhe. Kënaquni!
Ali Podrimja – parku rekreativ


				
			Ali Podrimja, poeti e shkrimtari. Për të nderuar poetin e vet qyteti Gjakovës i ka dhënë emrin e tij një parku rekreativ.
Shumë vargje që u bën sllogane të zhvillimeve politike, e të ngjarjeve sportive. Si sot e 78 vjet më parë në Gjakovë të Kosovës u lind djaloshi që do të bëhej emër i madh në letërsinë shqipe.
Parku ka marrë gjallëri vitet e fundit. Hapësira me emrin Ali Podrimja është shëndrruar në arenë të artit. Shfaqje filmash, orë letare, muzikë e trajime mbahen vitet e fundit aty. 
Iniciativë e bukur e rinisë gjakovare
Parku kulturor “Ali Podrmija” u hap në korrik të vitit 2017. Kjo ndodhi pas një fushate 45-ditore online për mbledhjen e fondeve. Me ato para u riaktivizua për funksion të kulturës ajo hapësirë e qytetit të Gjakovës. Udhëheqësit e kësaj kampanje arritën të mbledhin 11.020 euro nga rreth 80 kontribuues të ndryshëm. Kurse pos kësaj aplikuan dhe fituan fonde edhe nga MKRS-ja, GIZ-i gjerman dhe Ambasada Amerikane, nëpërmes KUSA-s.
Parku kulturor Ali Podrmija nisi të jetësohej kur Ednor Hoti bashkë me Arbër Lleshin, drejtues i hapësirës krijuese Bonevet, nisën bisedën rreth mungesës së alternativave për socializim për të rinjtë e Gjakovës, sidomos me fokus kulturën dhe kinematografinë.
Të dyve u është bashkuar Jetmir Rogova (bashkëkrijues i festivalit ‘Përralla’) dhe nisën të mendonin për realizimin e këtij projekti në sheshin Ali Podrimja, një oazë jo e shfrytëzuar denjësisht për emrin e poetit që mban. Projekti ka pasur përkrahjen konstante nga Komuna e Gjakovës. Sheshi “Ali Podrimja”, vendi ku planifikohet zhvillimi i Parkut të Kulturës, është dhënë në shfrytëzim nga Komuna e Gjakovës për vitin 2017, me mundësi edhe për 3 vjet tjera.
Poeti që iku pas Lumit
Tetë vjet më parë, më 21 korrik 2012, afër një lumi të vogël, katër kilometra nga qyteti i Francës, Lodeve, ishte gjetur trupi i pajetë i poetit Ali Podrimja. Tri ditë pasi ai kishte ndërprerë çdo kontakt me familjen në Kosovë dhe me organizatorët e festivalit të poezisë Vox de la Mediteran (Zërat e Mesdheut), ku ai po merrte pjesë.
Vdekja e tij bëri jehonë të madhe në mediet vendore e ndërkombëtare. Duke u bazuar në veprat e tij, u cilësua madje si vdekje e dashur dhe e kërkuar e një poeti të madh. Pas vdekjes së hershme të birit të tij, Lumit, dhimbje ishte pjesë e jetës së poetit. Përmbledhja ‘Lumi lumi’ detikuar të birit mbetet një nga pëmbledhjet poetike më të ndiera të letërsisë shqipe.
Mirëpo edhe në përgjithsi Podrimja njihet për përmbledhjet e tij poetike. Nisur nga ‘Shamijat e përshëndetjeve’(1963), ‘Dhimbë e bukur’ (1967), ‘Sampo’(1969), ‘Torzo’ (1971), ‘Lum-lumi’(1982), ‘Zari’etj. Podrimja u lind më 28 gusht 1942 në Gjakovë. Shkollën fillore dhe gjimnazin i kreu në vendlindje, ndërsa Fakultetin Filozofik, Gjuhë dhe Letërsi Shqipe, në Universitetin e Prishtinës. Në vitin 1966 zë punë në gazetën e përditshme ‘Rilindja’, në rubrikën e kulturës. Më 1976-n kalon në edicionin e botimeve “Rilindja”, ku udhëheq bibliotekat: Poezia shqipe, Letërsia botërore dhe letërsitë e ish-bashkësisë jugosllave. e
Çka duhet të ha para fitnesit?


				
			Gjysma e suksesit në fitnes varet nga ushqimi që konsumoni. \’Çka duhet të ha para fitnesit?\’ është një pyetje që shumë persona ja shtrojnë vetës. Shumica e njerëzve kanë dilema se çfarë duhet të hanë në kohën sa janë duke ushtruar. Sidomos saktësisht disa orë para se të shkojnë në fitnes apo edhe pas.
Ne po ju përmendim disa ushqime që ekspertët i rekomandojnë për t’i konsumuar disa orë para se t’i drejtoheni palestrës. Ato janë ushqime që ju japin vlera të mira ushqimore dhe që ju ndihmojnë në djegjen e kalorive. Disa prej tyre siguisht që nuk i keni ditur!

Banane
Bukë integrale ose e thekur
Gjalpë kikiriku
Patate

Oriz
Fileto pule
Fasule

Çokolladë proteinike
Kafe

Tani që e keni përgjigjen e pyetjes \’Çka duhet të ha para fitnesit\’ për fund, mos harroni edhe një gjë. Gjithsesi duhet të qëndroni të hidratuar gjatë dhe pas stërvitjes. Ju duhet të pini ujë vazhdimisht. Sa shumë? Përafërsisht 30-35 ml për kg peshë trupore në ditë, plus një shtesë 500-1000 ml për çdo orë ushtrimi. Kjo është veçanërisht e rëndësishme nëse ju djersisni shumë! Qëndroni të hidratuar para, gjatë dhe sidomos pas stërvitjes tuaj. Mos harroni, uji është burim i shumë të mirave në trupin tonë.
Qysh me rregullu gjumin?


				
			Qysh me rregullu gjumin? Pagjumësia por edhe gjumi i keq dhe jo i rehatshëm e shqetësojnë shumë kë. Mirëpo, për mirëqenien tonë është shumë e rëndësishme të bëjmë gjumë të mirë. Gjumi është tregues i shëndetit tonë.

 Ai është faktor që ndikon shumë në jetën tonë të përditshme. Prandaj nëse jeni duke pasur probleme me gjumin ndiqni këto këshilla.
Përmbajuni një orari
Në mënyrë që gjumi juaj të jetë i shëndetshëm bëni një orar dhe përpiquni ta respektoni. 
Mos harroni se si i rritur duhet të bëni gjumë 6-8 orë. Mësojeni organizmin tuaj të shkojë në gjumë në një kohë të caktuar dhe të zgjohet po ashtu.
Mos hani para gjumit
Në mënyrë që stomakun ta keni më të qetë, shmangni ushqimet 4 orë para gjuumit.
Në këtë mënyrë ju nuk do të shtoni peshë por edhe do të flini më mirë. Në të kundërtën, ngarkesa e madhe në stomak do të ja u vështirësojë punën.
Rregulloni ambientin e gjumit
Qysh me rregullu gjumin? Nëse dëshironi me rregullu gjumin atëherë shikoni mos ka diçka që nuk shkon me ambientin ku flini.
Ndoshta është faji i shtratit, pozitës së tij, jastakut apo dritës. Prandaj bëni disa ndryshime në ambientin ku flini dhe shihni se si kjo do të ndikojë.
Provoni të relaksoheni me muzikë
Të shumta janë studimet mjekësore që vërtetojnë se muzika relaksuese ndikon në gjumë të mirë.
Prandaj nëse keni problem me gjumin përpiquni të flini nën shoqërimin e instrumentaleve relaksuese për gjumë.
Në këtë mënyrë gjumin do ta bëni më lehtë dhe më rehat.
Qysh me përgaditë gurabija me mollë?


				
			Përbërësit:

250 gram gjalpë
1 gotë vaj
1 vezë
1 pecivë
1 gotë sheqer pluhur
miell
4-5 molla të grira
2 lugë caji kanellë
1 lugë arra.

Vajin me gjalpin e derdhni në një enë dhe ia shtoni vezën, sheqer pluhurin, pluhur pjekjen. Miellin ai shtoni me kujdes dale nga dale, dhe brumin e ndani në pjese të mjaftueshme. Mollët i preni dhe i zieni, ia vendosni brenda në brumë ose përmbi (sipas dëshirës suaj), ia jepni formën dhe e vëni në furrë për pjekje në temperaturë 170 gradë celsius. Pas pjekjes i hidhni sheqer pluhur dhe do jenë të gatshme për shërbim.
Qysh me i shmang gabimet gjatë blerjes së xhinseve?


				
			1.Sekreti qëndron në ngjyrën dhe gjatësinë e belit, apo edhe me veshjet me të cilat i kombinoni ato.
Femrat zakonisht i kombinojnë me një tunikë apo këmishë të gjatë.



2.Modelin e xhinseve “Skinny” mund ta veshin vetëm femrat e dobëta.
Edhe pse është i paraparë për femra të dobëta, nuk nënkupton që ky model ti përshtatet vetëm modeleve. Këto xhinse mund ti veshin të gjitha femrat, mjafton të ngjiten për trupi.



3.Femrat e shkurtëra nuk duhet çmendurisht të kërkojnë model të shkurtë të xhinseve, pasi që gjatësia mund të rregullohet lehtësisht tek rrobaqepësi.